Fyrsti áfangi stígakerfis í Stykkishólmi Bæjarstjórn Stykkishólms lét fyrir skömmu vinna skýrslu og áætlun um lagningu stígakerfis í bænum . Á fundi bæjarstjórnar í síðustu viku var samþykktur fyrsti áfangi áætlunar um stígagerð og farið eftir tillögum vinnuhóps um framtíðarskipulag gönguleiða , stíga og leikvalla í landi Stykkishólmsbæjar . Í tillögunni er byggingafulltrúa falið að hanna göngustíg meðfram þjóðvegi . Í fyrstu verði lögð gangstétt frá enda gangstéttar til móts við Búðanesveg upp að Hamraendum suðvestan . Gert var ráð fyrir þremur milljónum króna í stígagerð í framkvæmdaáætlun Stykkishólmsbæjar fyrir árið 2013 .